open-index/open-wikipedia-markdown huggingface dataset:
Sandakerveien (Oslo)

:::*Se [[Sandakerveien|pekerside]] for flere forekomster av Sandakerveien.*

**Sandakerveien** (3−149, 2−140) er en vei i Oslo som går langs Akerselva fra Thorvald Meyers gate/Biermanns gate på Sagene til Rolf Wickstrøms vei (Oslo) (Ring 3) i Nydalen. Veien går i sikksakk mellom andre veier og bærer som sådan preg av endringer og omreguleringer over tid. Navnet ble vedtatt i 1888 og viser til at dette var en gammel vei til Sandaker gård (gnr. 78), som i sin tid lå ved nr. 72. Det er brudd i veien ved nr. 100. Sørlig del fortsetter nordover i Nycoveien, mens nordlig del ender i en rundkjøring sørøst for Fernanda Nissens skole. Dette er et tiltak for å hindre gjennomfartstrafikk ved Fernanda Nissens skole.

## Utvalgte bygninger
* Rett inntil Beierbrua ligger Hønse-Lovisas hus i Sandakerveien nummer 2. Huset er fra tidig på 1800-tallet og fungerer som kulturhus. Eiendommen og deler av haven rundt er kommunalt vernet.
* På den andre siden av gaten ligger  Sagene bad i nummer 3.
* Nummer 10 – Glads mølle
* Nummer 35 – Her lå tidligere Lilleborg gård
* Nummer 52  – Blystadboligen
* Nummer 56  – Lilleborg fabrikker.
* Nummer 58a  – Sagene brannstasjon
* Nummer 62  – Bjølsen Valsemølle
* Nummer 72 – Her lå Sandaker gård, som har gitt veien sitt navn.
* Nummer 100 – Lillo (Lille O) gård.
* Nummer 102 - Fram til 1974 lå her Romo fabrikker AS. Bygget ble revet i 2012 for å gi plass til Fernanda Nissens skole, som åpnet høsten 2016.
* Nummer 136 - Her lå husmannsplassen Güettlerbakken
* Nummer 138 - Her lå Nydalen bad fra 1913 til 1964. Ved siden av badet gikk veien Güettlerbakken.


Fil:Sandakerveien øvre nydalen.jpg|Sandakerveien sett fra oversiden av Nydalen.
Fil:Sandakerveien.jpg|Sandakerveien på vei ned til sentrum.
Fil:Romo fabrikker AS.png|Romo fabrikker AS i Sandakerveien 102. Nedlagt 1974, revet 2012
Fil:Nydalen bad.jpeg|Nydalen bad, Sandakerveien 138. Åpnet 1913, nedlagt 1964.


## Referanser


## Litteratur
* 

## Eksterne lenker
*
Beriberi

**Beriberi** skyldes mangel på vitaminet tiamin. Det finnes ulike former av sykdommen som kan ramme både spedbarn og voksne. Ordet kommer fra singalesisk, hvor *beri* betyr svakhet.

## Risikoindivider
* Barn som ammes om moren har dårlig tiaminstatus
* Individer med kullhydratrik føde, særlig ris
* Alkoholikere
* Underernærte individer, der påkjenninger på kroppen som feber, graviditet eller amming kan gi mangelsymptomer
* Pasienter under dialyse med parietal nutrition og med høy metabolomsetning

## Symptomer
Tidlige symptomer:
* nedsatt appetitt
* nedsatt konsentrasjonsevne
* trøtthet
* irritabilitet

Senere symptomer:
* vektnedgang
* forstoppelse
* forstyrrelser på nervesystemet

## Infantil beriberi
Kardiovaskulær form: fatal innen timer om ikke tiamin tilføres

## Adult beriberi
Forekommer vanligvis i de to formene tørr (paralytisk) og våt (kardiovaskulær).
Kan også opptre som Akutt fulminant ("shoshin") 

## Cerebral type (Wernicke-Korsakoff)
Rammer kroniske alkoholikere. I samspill med toxisk innvirkning av etanol og ernæringsmangel.

*Wernickes syndrom*
* Nystagmus
* Oftalmoplegi
* Ataxi
* Mental forvirring

*Korsakoffs psykose* 
* Tap av minne, særlig langtidsminnet
* Vanskeligheter med å skape nye minnebilder
* Initiativløshet
* Innsiktsløshet

## Behandling
Intravenøs eller intramuskulær injeksjon av 50-100 mg tiamin/dag i 1-2 uker. Siden 10 mg tiamin/dag til symptomene har forsvunnet. Foruten tiamin kan fettløselige derivater gis, de absorberes effektivt i mage-tarmkanalen.

Ved våt beriberi ses forbedring etter 6-24 timer. Ved tørr beriberi kreves lengre behandling. Symptomer vid Wernickes syndrom viker gradvis etter en dag til uker. 

Forbedring av Korsakoffs psykose sees etter 1-3 måneders behandling. Blant pasienter med Korsakoffs psykose gjelder at:
* 25% blir helt friske
* 50% blir delvis friske.
Hagbart Thisted

**Hagbart Thisted** (født 8. mars 1847 på Kallerud i Svarstad, Lardal, død 30. mars 1938 i Hønefoss, Ringerike) var rikstelefonbestyrer, bestyrer av elektrisitetsverket, gårdbruker og kontraktør.

Som 12-åring ble han sendt på Nissen gutteskole, videre fikk han handelsutdannelse i Lübeck og praksis i London, Paris og flere steder i USA.

Han giftet seg i 1873 med Kirsten Juel Schjerven fra Lardal. De fikk barna Mathilde, Inga og Kristine.

Thisted startet i 1873 et glassmagasin i Kristiania, men lyktes ikke, og han flyttet til Hønefoss i 1888. I april 1888 kjøpte han Glatveds Hotel i Hønefoss.

I 1898 hadde Ole, Herman og Anton Oppen, Erik Waagaard og Hagbart Thisted dannet aksjeselskapet Hønefoss Elektrisitetsverk, og bygget kraftverk i Kvernvollfossen. Kraftverket produserte strøm til belysning på Veme, Oppen og sentrale steder i Hønefoss og etter hvert til byens industrielle virksomheter.

Han bygget Thistedgården i Hønefoss, der han også bosatte seg.

Thisted var med og etablerte Hønefoss og Omegn Turistforening (nå DNT Ringerike) i 1893, og han var med i foreningens første styre. Han ble æresmedlem av foreningen i 1933.

Han ble tildelt Kongens fortjenstmedalje i gull i 1937.

## Se også
* Thistedgården

## Referanser
Willmannsveita (Trondheim)

**Willmannsveita** er en 43 meter lang veit i Midtbyen i Trondheim sentrum. Veita ligger mellom Kongens gate 60 i sør og Dronningens gate 41/43 i nord, og som parallellveit mellom Fotveita i vest og Brandhaugveita i øst. Veita består av typiske tregårder som ble bygget etter bybrannen i 1842.

## Historie
Willmannsveita ble, i likhet med Fotveita og Brandhaugveita, etablert gjennom en rask og tett utbygging av Hospitalets indre løkke i første halvdel av 1700-tallet. Denne store løkka var opprinnelig jordbruksområde før den ble stykket ut til eiendommer allerede tidlig på 1600-tallet. Årsaken var veksten av byen, akselerert av Cicignons regulering etter bybrannen i 1681, som førte til et behov for mer bynært utbyggingsareal. 

Både Willmannsveita, Fotveita og Drillveita ble bevart på samme sted mellom Kongens gate og Dronningens gate etter bybrannen i 1842. Willmannsveita hadde opprinnelig sitt utløp direkte ut i Kongens gate mot sør, men denne ble gjort om til et mindre portrom da det på 1960-tallet ble oppført en større forretningsgård ved Kongens gate 60. I forbindelse med denne byggingen ble de øverste bygårdene i Brandhaugveita og Fotveita revet, slik at det i dag går en tverrpassasje i retning øst-vest mellom alle disse.

Veita er oppkalt etter seilmaker Ole Jensen Willmann fra Orkdal, som tok borgerskap i Trondheim i 1761 og eide en eiendom i dette strøket. Navnet har vært i bruk på veita i hvert fall siden 1809. Forfatteren Peter Egge ble født i Willmannsveita 5 den 1. april 1869.

## Bildegalleri

Dronningens gate 41 (ca. 1910) (3921835731).jpg|Dronningens gate 41 med Willmannsveita til høyre (rundt 1910)
Willmannsveita 5 (ca. 1970) (15282474761).jpg|Willmannsveita 5, med plakett om forfatteren Peter Egge (rundt 1970)
Willmannsveita (ca. 1970) (15098898660).jpg|Willmannsveita sett nordover gjennom portrommet til Kongens gate 60 mot Dronningens gate i bakgrunnen (rundt 1970)


## Referanser


## Litteratur
*
*
* Paasche, Erling (1983). Historisk litteratur om Trondheim: Trondheim i 1000 år: *Historisk Guide, Veitene - Middelalderens gatenett i Trondheim*, Trondheim kommune.
*

## Eksterne lenker
* Wikioppføring «Wilmannsveita» hos Strinda historielag
* Kart over Willmannsveita hos Gule Sider
Constant Vanden Stock stadion

**Constant Vanden Stock stadion** er et fotballstadion i Anderlecht i Brussel og hjemmebane for RSC Anderlecht. Stadion, med navnet **Émile Versé stadion** (*Stade Émile Versé*), ble bygget i 1917 ved den offentlige parken Parc Astrid og hadde til å begynne med bare en tribuneseksjon av tre, som senere ble revet til fordel for tribuneskesjoner av betong.

I 1983 ble for øvrig hele stadion fullstendig ombygget og oppkalt etter presidenten Constant Vanden Stock. Tilskuerkapasiteten ble senket til fordel for sponsor og VIP–plasser mens det fortsatt er ståplasser ved kortsidene, som ikke blir brukt under Europacupspill.

Anderlecht planlegger for øvrig et nytt stadion med en tilskuerkapasitet på 40&nbsp;000 som skal erstatte Constant Vanden Stock stadion.

## Eksterne lenker
*
Defensjonsskip

**Defensjonsskip** er handelsskip som stilles til kongens disposisjon og kan fungere som orlogsskip ved behov i en krisesituasjon eller i krig. Rederen eller parteierne kunne som motytelse få en pengepremie. Det var også utbredt at defensjonsskip ble undermålt, slik at skatter og avgifter ble lavere. Også tollfrihet for varer ble benyttet som gjenytelse.

18. mars 1776 kom det en kongelig forordning som medførte at bygging av defensjonsskip av godkjent type over 150 kommerselester ble betalt med en premie på 8 riksdaler pr. lest. Tilsvarende premie ble også gitt for mindre defensjonsskip.

## Litteratur
* Ole Henrik Gjeruldsen, *Defensjonsskipsordningen i Norge 1630-1704*, Forsvarsmuseets småskrift nr. 28, 2002, ISBN 82-91218-28-5
Atferdspsykologi

**Atferdspsykologi** er en gren av psykologien. Atferdsperspektivet har sine røtter i behaviorismen, en skoleretning etablert i USA på begynnelsen av 1900-tallet. Dette perspektivet forklarer menneskers handlinger som et komplekst resultat av/ og samspill mellom biologiske predisposisjoner, læringshistorie og situasjonelle stimuli i omgivelsene. Tanker og følelser anses ikke som primære årsaker til atferd, men de avvises ikke. Atferdsanalysen snur tanker og følelser fra substantiv til verb - å tenke og føle -, og på den måten har disse hendelsene inni kroppen (som kun individet kan observere) samme status som "ytre" atferd (som alle kan observere).

Læring er et viktig begrep innen atferdspsykologien. Ifølge denne tradisjonen er menneskers atferd et resultat av ulike former for læring. Selv om læring er et meget sentralt begrep innen atferdspsykologien, er også andre tradisjoner opptatt av læring, men ut fra et annet perspektiv.

## Historikk

Muligens ble atferdsterapi første gang forsøkt i et forskningsprosjekt i 1953 av B.F. Skinner, Ogden Lindsley og Harry C. Solomon. Andre tidlige pionerer i atferdsterapi er Joseph Wolpe og Hans Eysenck.

Atferdsterapi har tre klare opprinnelsessteder: Sør-Afrika (Wolpe gruppen), USA (Skinner) og Storbritannia (Rachman og Eysenck). Hver hadde ulik tilnærming til atferdsproblemer. Spesielt Eysenck så atferdsproblemer som et samspill mellom personlighet, miljø og atferd. Skinner's gruppe i USA inntok en mer operant betinging fokus. Operant fokus skapte en funksjonell tilnærming til assessment og intervensjoner fokusert på contingency management slik som token economy og behavioral activation. Skinner's student Ogden Lindsley er kreditert for å starte en bevegelse kalt presisjonslæring, som utviklet en spesiell type av graf-program kalt standard celeration diagram for å registrere fremgangen til klienter. Skinner ble interessert i individualisering av programmer for å bedre læring hos klienter med eller uten utviklingshemming og arbeidet med Fred S. Keller for å utvikle programmed instruction. Programmed instruction hadde noe klinisk virkning i afasi-rehabilitering Gerald Patterson brukte program instruction for å utvikle sin veiledning for barn med veiledningsproblemer. Med alder synes respondent conditioning å avta i virkning men operant betinging forblir relativt stabil

Mens mange atferdsterapeuter forblir skeptisk til grunnleggende operant og respondent paradigme, koblet mange terapeuter i andre halvdel av det 20. århundre atferdsterapi med kognitiv terapi av Aaron Beck og Albert Ellis, for å danne kognitiv atferdsterapi. Noen steder hadde  den kognitive komponenten en additiv effekt (for eksempel, sex overgrep behandling) men i andre områder fremskyndet den ikke behandlingen, som ledet til inntreden av Third Generation Behavior Therapies. Tredje generasjon atferdsterapi bruker grunnleggende prinsipper av operant og respondent psykologi men kobler dem med funksjonell analyse og en case conceptualization av verbal atferd mer på linje med atferdsanalytikerne.

## Referanser
Harstad Vikings

**Harstad Vikings** var en basketballklubb hjemmehørende i Harstad. Laget ble stiftet i 2000 med grunnlag i Harstad Basketballklubb, som ble stiftet 19. april 1978. Harstad Vikings spilte i øverste nasjonale divisjon, BLNO, fra ligaen startet høsten 2000. Styret i klubben begjærte klubben konkurs 12. mai 2009. Klubben hadde da en gjeld på ca. 2 millioner norske kroner.

Harstad Vikings ble norgesmestre i sesongen 2005/06. Vikings spilte i sluttspillfinalen seks sesonger på rad fra 2002/03 til 2007/08, hvor spesielt den amerikanske spilleren Jeff Rogers  var lagets bærebjelke i samtlige av disse finalesesongene.

Klubbens supporterklubb hadde navnet Mjødberget. Klubbens draktfarger var blått med hvite markeringer.

Harstad Basketballklubb, som i dag er en breddeidrettsklubb, søkte etter Harstad Vikings' konkurs om lisens som elitelag og plass i BLNO for sesongen 2009/10. Klubben ble innvilget lisens av styret i Norges Basketballforbund 6. juni 2009.

## Referanser


## Eksterne lenker
* Offisiell nettsted for Harstad Vikings 
* Mjødbergets nettsted
Liv Hauknes

**Liv Hauknes** (født 13. august 1956, Rana) er en norsk politiker (SV). Hun har sittet i formannskapet i Rana kommunestyre siden 2000 og var varaordfører i Rana kommune i perioden 2003&ndash;2010.

## Referanser


## Eksterne lenker
*
Irlands fragmentariske annaler

**Irlands fragmentariske annaler** eller **de fragmentariske annaler** (i henvisninger ofte forkortet «FA») er en mellomirsk blanding mellom krønike og fortelling. Den ble satt sammen i kongedømmet Osraige, sannsynligvis i regjeringstiden til Donnchad mac Gilla Patraic' (død 1039).

Annalene har overlevd i et eneste eksemplar, kopiert i 1643 fra et nå tapt manuskript fra 1400-tallet. Dette manuskriptet inneholder bare annalfragmenter (derav navnet) fra tiden mellom 573 og 917. Manuskriptet er oppbevart ved Nasjonalbiblioteket (*Koninklijke Bibliotheek/ Bibliothèque Royale*) i Belgia.

## Eksterne lenker
* Irlands fragmentariske annaler (Redigert av Joan N.Radner, 1978) 
* engelsk oversettelse hos CELT: Corpus of Electronic Texts.
Daewoo Bus

**Daewoo Bus Corporation** (대우버스) er et buss bilmerke som blir produsert i Sør-Korea. Daewoo Buses solgte bilmerket sitt til GM Daewoo i 2002 på grunn av finanskrisen i Asia. GM Daewoo har siden markedsført Daewoo Bus-biler som billigbiler for mange andre merker.

## Modeller
*BX212H/S
*BH120F
*BH119
*BH117H
*BH116
*BH115E
*BF116 
*BH090
*BS120CN (Natur Gass Kjøretøy)
*BV120MA
*BC211M
*BS116 
*BS090

## Historie buss linip
### Shinjin Motor (1955~1971)
*Shinjin Micro Bus (1962)
*Shinjin Light Bus (1965)
*Pioneer (1965)
*FB100LK (1966)
*B-FB-50 (1966)
*DB102L (1968)
*DHB400C (1970)
*DAB (1970)
*RC420TP (1971)
### GM Korea Motor Company (1972~1976)
*DB105LC (1972)
*BD50DL (1973)
*BLD24 (1973)
*BD098 (1976)
*BD101 (1976)
*BU100/110 (1976)
### Saehan Motor Company (1976~1983)
*BU120 (1976)
*BL064 (1977)
*BF101 (1977)
*BR101 (1980)
*BH120 (1981)
*BV113 (1982)
*BF105 (1982)
### Daewoo Motor Company (Nixti 1, 1983~1994)
*BV101 (1983)
*BH115H (1984)
*BH120H (1985)
*BS105 (1986)
*BU113 (1986)
*BF120 (1987)
*BS106 (1991)
*BH120F (1994)
*BH113 (1994)
### Daewoo Heavy Industry (1994~1999)
*BH117H (1995)
*BM090 (1996)
*BH116 (1997)
*BH115E (1998)
### Daewoo Motor Company (Nixti 2, 1999~2002)
*BF106 (2001)
*BH090 (2001)
*BS090 (2002)
*BV120MA (2002)
*BS120CN (2002)
### Daewoo Bus (I dag)
*BH119 (2003)
*BX212H/S (2004)
*BC211M (2005)

## Se også
*GM Daewoo
*Tata Daewoo Commercial Vehicle

## Eksterne lenker
* Daewoo Bus Korea
* Daewoo Bus Japan
Tata Daewoo Commercial Vehicle

**Tata Daewoo Commercial Vehicle** (타타대우상용차) er et lastebilmerke som blir produsert av selskapet **TDCV** i Sør-Korea. Daewoo solgte bilmerket sitt til Tata Motors i 2003, på grunn av finanskrisen i Asia. Tata har siden markedsført Tata Daewoo-biler som billigbiler for mange andre merker.
## Historie lastebil line-up
*GMK/Chevrolet/Isuzu Truck (GM Korea Motor Company, 1971) 
*SMC Truck (Saehan Motor Company, 1976) 
*Elf (Saehan Motor Company, 1976) 
*Daewoo Truck (Daewoo Motor Company, 1983) 
*Elf New Model (Daewoo Motor Company, 1986) 
*Daewoo Truck New Model (Daewoo Motor Company, 1986) 
*Daewoo Truck Super New Model (Daewoo Motor Company, 1993) 
*Daewoo Chasedae Truck (Daewoo Motor Company, 1995) 
*Daewoo Novus Truck (Tata Daewoo, 2004)
## Se også
*GM Daewoo
*Daewoo Bus
*Tata Motors
## Eksterne lenker
* Tata Daewoo Commercial Vehicle
Amitabh Bachchan

**Amitabh Bachchan** (/əmitaːbʱ bətʃtʃən/; Devanagari: **अमिताभ बच्चन**) (født 1942) er en indisk skuespiller, tilknyttet Bollywood produksjoner.

Bachchan startet sin filmkarriere i 1969 med filmen *Saat Hindustani*. Han er gift med skuespilleren Jaya Bachchan. Paret har to barn sammen – en sønn og en datter. Sønnen Abhishek Bachchan er også en kjent indisk skuespiller, det samme gjelder datteren Shweta Bachchan-Nanda. I 1990 spilte han i filmene Aaj Ka Arjun, Agneepath og Ajooba.

I 2013 spilte han i *[[Den store Gatsby (film fra 2013)|The Great Gatsby]]*.

Han ble hedret med den indiske offisielle sivile utmerkelse Padma Shri for sin innsats.

## Referanser


## Eksterne lenker
* 
*
Semsvannet landskapsvernområde

**Semsvannet landskapsvernområde** ligger ved Semsvannet i Asker kommune i Akershus fylke. Området ble vernet den 2. oktober 1992. Det omfatter et areal på 4792 dekar rundt Semsvannet, og er det klart største verneområdet i Asker kommune. Området er også tusenårssted i gamle Asker kommune.

Landskapsvernområdet ble opprettet for «å bevare det egenartede og vakre kulturlandskapet rundt Semsvannet med de geologiske, botaniske, zoologiske og kulturhistoriske elementer som er med på å gi området dets særpreg».

Begrunnelsen for vernevedtaket lyder som følger: 

Verneområdet er klassifisert som «Nasjonal verdi: Svært viktig», med følgende begrunnelse: 

## Referanser


## Kilder
* 
* Landskapsvernområdets verneforskrift hos Lovdata
* Faktaark fra Norsk institutt for Naturforskning fra 2002
Aidensfield

**Aidensfield** er en oppdiktet by som danner scene for TV-serien Heartbeat, på norsk kalt *Med hjartet på rette staden*. Det er landsbyen Goathland i Yorkshire i Storbritannia som brukes i innspillingene som Aidensfield.
Congreverakett

**Congreveraketter** var et britisk våpen, designet av briten William Congreve i 1804. 

Britene hadde smertelig fått erfare effekten av raketter brukt i slag i krigene om India på slutten av 1700-tallet. Dette førte til at britene ønsket å utvikle egne raketter. William Congreve hadde tilknytning til Royal Woolwich Arsenal i London, og begynte å eksperimentere med rakettbrensel, og kom til slutt frem med en rakett med ytre skall av jern, stappet med krutt og det nyutviklede rakettbrenselet som skaffet raketten fremdrift. Hele raketten veide rundt 14,5 kg. 

Rakettene hadde en rekkevidde på rundt 3 kilometer, var temmelig unøyaktige og eksploderte ofte før de traff bakken, bygninger eller målet de var siktet inn mot. Effekten av våpenet var like mye psykisk som fysisk, men de ble blant annet brukt med hell under slaget om København i 1807. 

Congreve utviklet også flere typer av rakettene sine, med stridshoder fra 1-10 kg krutt, hvor de med 10 kilos stridshode var mest brukt. Congreverakettene var i bruk til langt ut på 1850-tallet.
Steinbukken

**Steinbukken** (fra latin *Capricornus*) er et stjernebilde på den sørlige himmelhalvkule.

## Se også
* Steinbukkens vendekrets
* Steinbukken (stjernetegn)
Robert Wadlow

**Robert Pershing Wadlow** (1918–1940) var ifølge Guinness rekordbok verdens høyeste mann. Han var 2,72 meter høy og veide 199&nbsp;kg da han døde. Han døde i Manistee i Michigan i USA, som et resultatet av en betennelse i en blemme forårsaket av en dårlig tilpasset beinskinne. Han ble begravd på Oakwood Cemetery i Alton i en kiste som var 3,28&nbsp;m lang, 81&nbsp;cm bred og 76&nbsp;cm dyp. Det var 16 personer som bar kisten. I begravelsen hans kom det  personer som ville ta et siste farvel med Anton-kjempen. Den ekstreme veksten skyldtes en svulst i hypofysen. Han vokste normalt til han var fem år gammel, men deretter hadde han en ekstrem vekst, og han fortsatte å vokse helt fram til han døde. Da han var 13 år gammel, var han 224&nbsp;cm. Da han var i speideren, måtte de lage en spesiell uniform til han av 12,8&nbsp;m med stoff som var 0,9&nbsp;m bredt. Han er også tildelt rang som verdens høyeste tenåring noensinne, for da han var 17 år gammel, var han 244,8&nbsp;cm høy. Vekten da er ukjent.

* vekttap forårsaket av dårlig helse

## Referanser


## Eksterne lenker
* 
*  AltonWeb: Robert Pershing Wadlow
Breslover-hasidisme

**Breslover-hasidisme** er en type hasidisk jødedom starta av Rebbe Nachman av Breslov (1772–1810), et oldebarn av Baal Shem Tov som grunnla hasidismen. Retningen er kjent for ikke å ha hatt noen rabbiner de siste to hundre årene ettersom Nachman ikke pekte ut noen etterfølger.
Abhishek Bachchan

**Abhishek Bachchan** (hindi: अभिषेक बच्चन, urdu: ابہشیک بچن) (født 5. februar 1976 i Mumbai, Maharashtra, India) er en indisk skuespiller. Han er sønn av det kjente skuespillerparet Amitabh Bachchan og Jaya Bachchan. 
 
## Filmografi
### Playback singing
* Dilbara-Dhoom (2004) 
* Right Here Right Now-Bluffmaster (2005)

### TV-opptredener
* Bollywood in Alpenrausch (september 2000)
* Tinseltown TV (intervju 14. februar 2004)
* Koffee with Karan (2004–2005) (7. januar 2005 og 11. mars 2005 i Episode #1.7 og Episode #1.15) 

### Skuespiller

## Referanser


## Eksterne lenker
* 
*
Søre Neset

**Søre Neset** er den sørligste delen av Os i Hordaland.  Det består av gårdene Lekven, Ferstad, Lunde, Haugland, Halhjem og Bjørnen. 

Fram til postkontoret ble nedlagt på slutten av 1990-tallet, var Søre Neset eget poststed.

## Referanser
Mael Sechnaill

**Máel Sechnaill** er navnet på flere irske konger:

*Máel Sechnaill mac Maíl Ruanaid (død 862), overkonge fra 846
*Máel Sechnaill mac Domnaill (død 1022), overkonge fra 980
Clann Cholmáin

**Clann Cholmáin** var en irsk ætt eller klan som nedstammet fra Colmán Már, sønn av Diarmait mac Cerbaill. De tilhørte den sørlige greinen av dynastiet Uí Néill, og var fra midten av 700-tallet den dominerende ætten i kongedømmet Míde.

De nedstammet fra Niall Noigíallach og hans sønn Conall Cremthainne, og var beslektet med klanen Síl nÁedo Sláine, som nedstammet fra Colmán Márs yngre bror Áed Sláine.

Noen sentrale historiske konger fra Clann Cholmaín, som også var irske overkonger:
* Domnall Midi (død 763)
* Donnchad Midi mac Domnaill (797)
* Máel Sechnaill mac Maíl Ruanaid (død 862)
* Flann Sinna (død 916)
* Máel Sechnaill mac Domnaill(død 1022)

## Litteratur
* Byrne, Francis John, *Irish Kings and High-Kings.* Batsford, London, 1973. ISBN 0-7134-5882-8
Brennodden

**Brennodden** er en liten odde ved Vurrusjøen i Engerdal kommune. Navnet kommer av at det ble brent kull der i eldre tider i sammenheng med kullbrenneriene på Røros. På Brennodden er det nå tre bebodde hus. 

Brennodden ligger i det lille tettstedet Drevsjø, som ligger bare ca. èn mil fra svenskegrensen.
Ravn (andre betydninger)

**Ravn** kan referere til:

* Ravn, en kråkefugl
* Ravn (navn), et mannsnavn
* Ravnen, et stjernebilde
* Kurt Ravn, dansk skuespiller
* Marion Ravn, norsk musiker
* Olav «Ravn» Bergene, norsk black metal-musiker
* Ravenen (flagg)
Goathland

**Goathland** er en landsby og et sogn i distriktet Scarborough i grevskapet North Yorkshire i England. Historisk var den en del av North Riding av Yorkshire. Landsbyen ligger i nasjonalparken North York Moors, og store deler av området rundt eies av hertugdømmet Lancaster. I henhold til folketellingen i 2011 hadde sognet en befolkning på 438 innbyggere, noe som er økning siden tilsvarende folketelling i 2001 da det var kun 407 innbyggere.

Landsbyen er for mange mest kjent som den fiktive byen Aidensfield i serien *[[Med hjartet på rette staden]]*, da det er her denne serien innspilles. Flere av stedene fra serien, som postkontoret, baren og verkstedet, er faktiske steder i landsbyen, og flere av innbyggerne har vært statister. Samtidig er Goathland stasjon også benyttet som lokalisering for jernbanestasjonen i Galtvang i filmversjonen av *[[Harry Potter]]*.

## Beskrivelse
Landsbyen Goathland ligger rundt 150 moh. Historien strekker seg fra vikingetiden. Navnet Goathland er antagelig en forvrengning av et ord for «godt land». Alternativt kan det være avledet fra «Godas land» med en henvisning til Goda, et angelsaksisk personnavn.

I 1109 bevilget kong Henrik I land til Osmund prest og munkebrødrene av eneboerhytten i Goathland, den gang kalt for Godelandia, for at de skulle be for sjelen til hans mor dronning Matilda av Flandern, som hadde dødd i 1083. Dette er nedtegnet i et charter som ble oppbevart ved klosteret Whitby Abbey.

Landsbyen var et spa på 1800-tallet. Det var mange hoteller og gjestehus i landsbyen. Det største, Mallyan Spout Hotel, er navngitt etter en foss i nærheten.

## Bilder

File:Goathland-south-heather.jpg|Landsiden rett sør for Goathland
File:Goathland moor north yorkshire.jpg|Myrlandet ved Goathland
File:Goathland_Road.jpg|Goathlands hovedvei
File:Goathland_Church.jpg|Goathlands kirke
File:Goathland_Railway_Station.jpg|Goathlands jernbanestasjon
File:Goathland_Shops.jpg|Butikken ved parken, ofte sett i *[[Med hjartet på rette staden]]*
File:Goathland_Shops_2.jpg|Flere butikker
File:Goathland_Tea_Room.jpg|Te-rom
File:Scripps_Petrol.jpg|Scripps' begravelsesbyrå og bensinstasjon, ofte sett på *[[Med hjartet på rette staden]]*


## Referanser


## Eksterne lenker
* 
* Glendale House, Goathland, billedgalleri
* ''Heartbeat'' on ITV
Ravnen

**Ravnen** (fra latin *Corvus*) er et stjernebilde på den sørlige himmelhalvkule.

Det har elleve stjerner som er synlige for det blotte øye.

## Eksterne lenker
*
José Antonio Primo de Rivera

**José Antonio Primo de Rivera y Sáenz de Heredia**, 3. marki av Estella, (født 24. april 1903 i Madrid, død 20. november 1936 i Alicante) var sønn av Miguel Primo de Rivera, som var diktator i Spania fra 1923 til 1930.

Han grunnla Falangistpartiet (Falange Española) i 1933. Partiet ønsket å gjøre Spania til en stat inspirert av tenkningen i fascismen. En skulle gjøre slutt på forskjellene mellom samfunnsklassene (klassekampen). Ved valget i 1936 fikk falangistene bare 0,7 % av stemmene, men de hadde stor vekst i oppslutningen. Innen juli samme år hadde de mer enn 40 000 medlemmer i partiet.

Primo de Rivera var tilhenger av opprøret i juli 1936 som innledet Den spanske borgerkrigen mot den venstreorienterte republikanske regjeringa. Under borgerkrigen ble falangistene etter hvert dominerende innen den politiske bevegelsen «nasjonalistene».

Han ble tatt til fange allerede den 6. juli 1936. Han ble holdt fanget og stilt for et tribunal inntil han ble henrettet i Alicante den 20. november 1936.

## Referanser
Hanne Wika

**Hanne Wika** (født 1959) er en norsk jordmor og politiker (Arbeiderpartiet). I perioden 2001&ndash;2003 var hun varaordfører i Rana kommune. Siden 1999 har hun sittet i formannskapet i Rana kommunestyre for Det norske Arbeiderparti.

Hun ble i 2015 valgt inn i fylkestinget i Nordland på Arbeiderpartiets liste.

## Referanser
Marit Lantz

**Marit Lantz** (født 30. april 1946) er en norsk politiker som representerte Det norske Arbeiderparti. Hun var medlem av formannskapet i Rana kommunestyre 1988–1992. I perioden 1992–1996 var hun varaordfører i Rana kommune. Hun meldte seg ut av Ap i 2002.

## Referanser
St. Hedvig av Polen

:::*Skal ikke forveksles med [[Hedvig av Andechs]], som også æres i Polen.* 
**St. Hedvig** (polsk *Św. Jadwiga Andegaweńska*, født 18. februar 1374, død 17. juli 1399) var Polens første regjerende dronning og regent fra 1384 til 1399. Hun ble kanonisert den 8. juni 1997 av pave Johannes Paul II, og regnes som skytshelgen for dronninger og det forente Europa. Jadwiga skal visstnok ha vært en blond, blåøyd, høy og elegant skjønnhet.

Hun er kjent som *Hedwig* på tysk, *Jadvyga* på litauisk, *Hedvig* på ungarsk og *Hedvigis* på latin. 

Hedvig ble kronet ti år gammel i 1384 på betingelse at unionen med Ungarn ble oppløst. På polsk ble hun omtalt som *[[konge]]* (*Król* Jadwiga), ikke som *[[dronning]]*, for å markere at hun regjerte i egen rett og ikke som en konges kone. I 1386 giftet hun seg med den litauiske storfyrsten Jogaila, som ble Polens konge som Vladislav II Jagello (han gikk samtidig med på å bli katolsk). Slik skaptes en langvarig union mellom Polen og Litauen (1386&ndash;1795). En viktig bakgrunn for ekteskapet var trusselen fra Ordensstaten.  Huset Jagello styrte Polen-Litauen til 1572.

## Referanser


## Eksterne lenker
*
Kari Brudevoll

**Kari Brudevoll** (1938–2024) var en norsk lokalpolitiker (Det norske Arbeiderparti).

I perioden 1988&ndash;1992 var hun varaordfører i Rana kommune. Fra 2004 satt hun i formannskapet i Rana kommunestyre for Det norske Arbeiderparti.

Hun var 2. vararepresentant til Stortinget for Ap i Nordland 1993-2001. Hun var fylkesråd for økonomi i Nordland fylkeskommune 1999-2002, og fylkesråd for kultur 2002-2003. .

## Referanser


## Eksterne lenker
*
Chalte Chalte

***Chalte Chalte*** (hindi: चलते चलते, urdu: چلتے چلتے, engelsk: While I Was Walking) er en indisk romantisk dramafilm fra 2003, med Shah Rukh Khan og Rani Mukherji i hovedrollene. Regi er ved Aziz Mirza.

## Handling
Filmen handler om Raj (Shah Rukh Khan) som møter Priya (Rani Mukherji) under en liten bilulykke, noe som forårsaker at Raj blir forelsket i henne. Priya er født og oppvokst i Hellas, og arbeider som designer. Hun er i India hos tanten si i forbindelse med et mote-show. Priya er allerede forlovet, og forloveden venter på henne i Hellas. Raj reiser med henne til Hellas, og de opplever en reise med mange komplikasjoner. Raj blir mer og mer forelsket i Priya, og når de kommer frem til Hellas, må Priya velge enten Raj eller den mannen hun er forlovet med. Hun velger Raj, og de flytter til India og gifter seg. 

Ett år etter starter problemene i ekteskapet Raj og Priya som kunne gjøre alt for hverandre, krangler over små ting som sko, klær etc. Raj er en rotekopp, og Priya er en perfeksjonist. Kranglingen hoper seg så mye opp at Raj og Priya flytter fra hverandre. Priya vil ikke bo med Raj fordi hun liker ikke den måten hun blir behandlet på. Når hun bestemmer seg for å reise tilbake til Hellas, gjør Raj alt han kan for at hun skal bli.

## Skuespillere
* Shah Rukh Khan som Raj Mathur
* Rani Mukerji som Priya Chopra
* Jas Arora som Sameer
* Satish Shah som Manubhai
* Jayshree Talpade som Mrs. Manubhai.
* Rajeev Verma som Mr. Chopra
* Lillete Dubey som Anna Mausi. Priyas tante
* Johny Lever som Nandu.
* Jameel Khan som en trafikk-betjent
* Suresh Menon som en butikk-eier
* Haidar Ali som en postmann
* Suresh Bhagwat som Dhobi
* Dinyar Tirandaz som Irani
* Masood Akhtar som Paanwala

## Musikk

## Referanser


## Eksterne lenker
*
Svein Bogen

**Svein Magnus Bogen** (født 21. oktober 1941 i Steinkjer) er en norsk politiker (Arbeiderpartiet). Bogen har vært varaordfører (1986&ndash;1987) og deretter ordfører (1987&ndash;2003) i Rana kommune. Mellom 1984 og 2004 var han medlem av formannskapet i Rana.

Bogen er sønn av en møbelsnekker (Ragnar) og en hjemmeværende husmor. Familien stiftet sitt første hjem på Nordsibakkan. I 1952 flyttet familien til Thule (Grønland).

Etter sin avgang som ordfører har Bogen satt i gang produksjon av snaps basert på skudd av bjørk høstet i Västerbotten, Sverige

## Referanser
Knightsbridge

**Knightsbridge** er et bolig- og handelsdistrikt i London sentrum,  sør for Hyde Park. Det er identifisert i London-planen som et av to internasjonale detaljhandelsentre i London, ved siden av West End.

## Geografi
Knightsbridge ligger sentral på Londons vestkant sør for Hyde Park, som markerer Knightsbridge nordlige grense. I vest grenser Knightsbridge til South Kensington, Sloane Street og Brompton Road markerer denne grensen. I sør grenser Knightsbridge til Chelsea, Pont Street tjener som omtrentlig grense sammen med tilstøtende hager og torg som Ovington Square, Lennox Gardens og Cadogan Square. Mens i øst grenser Knightsbridge til Belgravia, denne grensen går i Exhibition Road.

## Navnets opprinnelse
Knightsbridge var historisk kjent på saksisk og gammelengelsk som Cnihtebricge (ca. 1050); Knichtebrig (1235); Cnichtebrugge (1200-tallet); og Knyghtesbrugg (1364), det vil si "broen til de unge mennene" fra gammelengelsk cniht (genitiv kasus flertall –a) og brycg. Cniht i før-normanniske dager (som har blitt til dagens Knight) hadde ikke statusbetydningen som en mindre adelsmann (slik det har ikke i dag), men beskrev ganske enkelt en ungdom.Brycg som i moderne engelsk har blitt til bridge, betydde da som nå bro. Broen det er snakk om var en bro der en av de gamle veiene mot vest krysset elven Westbourne. Sannsynligvis ble området rundt broen brukt som et møtested for lokale ungdommer og fikk navn etter dette.

## Historie
Knightsbridge var i middelalderen en landsby som lå like utenfor London. Knightsbridge nøt godt av nærheten til London ved at en her kunne utføre tjenester og arbeid som ble regnet for upassende inne i City, eksempelvis slakting. Hit ble også byens hospital for spedalske lokalisert. På Edward I's tid hørte herregården til Knightsbridge til klosteret Westminster. Etterhvert som London vokste ble Knightsbridge en del av byen. På 1700-tallet ble det sammenhengende bebyggelse fra City til Knightsbridge. Elven Westbourne, som broen som har gitt navn til området gikk over ble lagt i rør på slutten av 1800-tallet og er nå en underjordisk elv. Med byens utvidelse vestover til nye og velansette boligområder som Kensington, Chelsea og Belgravia, pekte Knightsbridge seg ut som et område velegnet for butikker til å forsyne de velstående forstadsbeboerne med varer. Benjamin Harvey åpnet en klesforretning i området i 1813, den utviklet seg senere til den kjente luksusbutikken Harvey Nichols. Charles Henry Harrod etablerte i 1849 Harrod. I 1906 fikk Kightsbridge sin egen undergrunnsstasjon. Utover på 1900-tallet spesialiserte forretningene i Knightsbridge seg i økende grad på kostbare kvaltitets- og luksusvarer. Mange britiske og internasjonale motehus etablerte flaggskipbutikker i området, inkludert Jimmy Choo, Manolo Blahnik, og Prada. Med sin sentrale beliggenhet ble Knightsbridge etter andre verdenskrig hjemsted for mange av verdens rikeste mennesker og fikk noen av de høyeste eiendomsprisene i verden. Her bor Storbritannias absolutte overklasse, samtidig som boliger i økende grad kjøpes opp av milliardærer fra Midtøsten, Russland og Europa.

## Referanser


## Eksterne lenker
*The Knightsbridge Association
Phir Bhi Dil Hai Hindustani

***Phir Bhi Dil Hai Hindustani*** er en indisk musikalsk dramakomedie fra 2000 produsert av Dreamz Unlimited. Filmen er regissert av Aziz Mirza og blant skuespillerne er Shah Rukh Khan og Juhi Chawla.

Den regnes som en såkalt Bollywood-film.

## Handling
Rivalene Ajay Bakshi (Shahrukh Khan) og Ria Bannerjee (Juhi Chawla) er begge nyhetsreportere. De kjemper mot hverandre om hvem som skal bli den første til å intervjue notorius M.K. Sharma (Bharat Kapoor). Denne kampen vinner Ria. Begivenheter som involverer korrupte politikeres kamp om makt fører til at de to til slutt må forene krefter. 

## Eksterne lenker
*
Vombiskinn

**Vombiskinn** er betegnelsen på brokk hos gårdsdyr, spesielt sau.

## Årsak og symptom
Vombiskinn er en tilstand der innvollene kommer ut forbi muskellaget som utgjør bukveggen og danner en kul under huden. Man ser ofte at sauen har en utposning på magen, men det kan også oppstå ved lysken. Vombiskinn kan skyldes påkjørsel, stanging eller som en komplikasjon mens søyen bærer lam. Tilstanden kan gradvis forverres, slik at et inngrep eller nødslakt kan være påkrevd. 

## Behandling
Lukking av brokket eller kirurgisk inngrep er mulige tiltak en veterinær kan bidra med. 
I tillegg finnes det "brokkbind" eller magebånd for sau i handelen. 
Sauer med vombiskinn må ikke sendes på utmarksbeite eller jages på. En må heller ikke sette lam på søyer med brokk.

## Forebygging
For å unngå vombiskinn blant søyer før lamming, bør søyene ikke flyttes unødig og de bør få høy, ikke bare surfôr. Spesielt gjelder dette søyer som berer på mer enn to lam. Vombiskinn kan også muligens ha en arvelig komponent.

## Referanser
Yves Tanguy

**Raymond Georges Yves Tanguy** (født 5. januar 1900, død 15. januar 1955) var en fransk surrealistisk maler.

## Barndom og oppvekst
Han ble født i Paris, Frankrike. Hans foreldre var av bretonsk opphav. Faren, en pensjonert marinemann, døde da han var åtte år. Moren flyttet da tilbake til Locronan, Finistère, og han ble boende hos forskjellige slektninger i lange perioder av oppveksten.
 
I 1918 mønstret han på et handelsskip, men ble raskt innkalt til avtjening av verneplikten i hæren. Han ble der venn med Jacques Prévert. Etter dimisjon i 1922 dro han tilbake til Paris hvor han livnærte seg med småjobber, inntil han en dag stoppet ved utstillingsvinduet til en kunsthandler der det sto et bilde av Giorgio de Chirico. Dette betok ham slik at han siden hevdet at han der og da fant ut at det var kunstner han ville bli, uten å ane noe særlig om kunst fra før.

## Kunst og liv
Tanguy arbeidet alltid med bare ett bilde om gangen, i motsetning til flere av kollegene som malte på flere på en gang. Dette kan ha hatt noe med arbeidsplass å gjøre, siden atelieret knapt hadde plass til mer enn ett bilde til tørk av gangen.

Han kom med i kretsen rundt André Breton og surrealistene rundt 1924 gjennom sin venn fra militæret. Han utviklet sin egen variant av denne stilen og hadde sin første separatutstilling 1927. Samme året giftet han seg for første gang. I denne perioden fikk han en avtale med André Breton om å male 12 bilder årlig mot godtgjørelse. Det gikk dårlig: Han malte mindre og klarte bare å levere åtte bilder i alt.

I 1930-årene var Tanguy mer bohem enn maler, noe som førte til at hans første ekteskap ble oppløst. I 1938 ble han kjent med først arbeidene og siden kunstneren Kay Sage, som han innledet et forhold til. 

Da annen verdenskrig brøt ut, flyttet Sage hjem til New York. Tanguy var nå kjent tjenesteudyktig og kom etter. Han ble resten av livet i USA. De giftet seg i Reno, Nevada den 17. august, 1940. Mot slutten av krigen flyttet paret til Woodbury, Connecticut. Der bygde de om en gammel gård til bolig og atelier. Han fikk amerikansk borgerskap i 1948 og bodde på gården til han fikk slag og døde i 1955. Hans gamle venn Henri Matisse strødde asken av ham på strendene ved Douarnenez i Bretagne.

## Karakteristikk

Har man sett og merket seg et par av hans bilder, vil andre fra hans hånd være gjenkjennelige ved en begrenset fargebruk, abstrakt landskapsaktig bakgrunn befolket med figurer som like mye er mekanikk og geometri, som menneske- eller dyrelignende. Noen av figurene kan minne om frosne amøber mens andre er glassbitlignende.

## Referanser


## Eksterne lenker
* DoddsNet Yves Tanguy archive
* List of Tanguy exhibitions
* Yves Tanguy entry at WebMuseum
Frynikhos

**Frynikhos** (gresk: Φρύνιχος; latinisert: *Phrynichus*) var navnet på flere personer i antikkens Hellas:

*Det var to dramapoeter ved navn Frynikhos, hvis utgivelser bare er bevart i fragmenter:
****[[Frynikhos (tragedieforfatter)]]** var en pioneer innen gresk tragedie, som hadde sin storhetstid mot slutten av det 6. århundre f.Kr. og tidlig det 5.
****[[Frynikhos (komedieforfatter)]]** var en attisk forfatter som var aktiv mot slutten av det 5. århundre f.Kr.
*Frynikhos Arabios var en grammatiker og retoriker fra det andre århundre
*Frynikhos (general) var en athensk general
Magnesia ved Meander

**Magnesia ved Meander** (gresk: Μαγνησία ἡ πρὸς Μαιάνδρῳ eller Μαγνησία ἡ ἐπὶ Μαιάνδρῳ; latin: Magnesia ad Maeandrum) var en antikk gresk by i Jonia i ved kysten av Anatolia. Den var av betydelig størrelse og hadde en viktig lokalisering kommersielt og strategisk i triangelen mellom Priene, Efesos og Tralles. Byen hadde navn etter magneterne, en eldre gresk stamme i Magnesia i Thessalia på det greske fastlandet, og som etter tradisjonen bosatte seg i området sammen med folk fra Kreta. Den ble senere kalt «ved (elven) Meander» for å skille den fra en nærliggende lydisk by, Magnesia ved Sipylom.

Området rundt Magnesia var meget fruktbart og byen produserte utmerket vin, fikener, og agurker. Byen ble bygget på skråningen av fjellet Toraks ved bredden av en liten elv kalt Lethakos, en sideelv av Maeander ovenfor Efesos. Byen Miletos lå 24&nbsp;km unna. Ruinene av byen ligger vest for den moderne landsbyen Tekin, i det tyrkiske distriktet Germencik i provinsen Aydin.

Magnesia lå innenfor Jonia, men ettersom byen hadde blitt kolonisert av aiolere fra Thessalia, ble byen ikke akseptert i det joniske forbund. Magnesia kan ha vært underlagt lydere for en tid, og det var en tid underlagt Perserriket. Den ble også angrepet av kimmeriere. Byen allierte seg med romerne i den andre krigen mot Mitridates VI av Pontos.

## Arkeologi
De første utgravninger ble utført i årene 1891 og 1893 av en tysk arkeologisk gruppe ledet av Carl Humann, hvor Pergamonalteret ble oppdaget. Undersøkelsene varte i 21 måneder og avdekket delvis teateret, tempelet for Artemis, agora, tempelet for Zevs og prytaneion. Nye undersøkelser kom i gang nær hundre år senere. Det skjedde i 1984 ved Orhan Bingöl fra Universitetet i Ankara og tyrkiske kulturmyndighetene.

Funn fra stedet er i dag utstilt i Istanbul og Aydın, men også i Berlin og Paris. Kopier av *portico*, søylegangen, av Zevs-tempelet, og deler av en hylle fra Artemistempelet er tatt vare på i Pergamonmuseet i Berlin. De fleste arkitektoniske levninger fra Magnesia har blitt ødelagt av lokale som brente marmoren for å produsere kalk. De godt bevarte levningene av Zevs-tempelet ble ødelagt av lokale etter at Humanns gruppe arbeidet der på slutten av 1800-tallet.

## Referanser


## Eksterne lenker
*
Nadja Uhl

**Nadja Uhl** (født *[[23. mai]]* *[[1972]]* i Stralsund) er en tysk skuespillerinne. For sin rolle i *[[Stillheten etter skuddet]] (*Die Stille nach dem Schuss* mottok hun *Sølvbjørnen* i *2000*.

== Filmografi (utvalg) ==
* 2013: [[Schlussmacher]]
* 2013: [[Ein weites Herz – Schicksalsjahre einer deutschen Familie]] (TV-film)
* 2013: Der Kaktus (TV-film)
* 2013: [[In einem wilden Land]] (TV-film)
* 2012: [[Der Turm (2012)|Der Turm]] (TV-film i to deler)
* 2012: [[Operation Zucker]] (TV-film)
* 2011: [[Dschungelkind]]
* 2011: [[Männerherzen … und die ganz ganz große Liebe]]
* 2010: Die Toten vom Schwarzwald (TV-film)
* 2009: [[So glücklich war ich noch nie]]
* 2009: [[Männerherzen]]
* 2009: Der Tote im Spreewald (TV-film)
* 2008 *Kirsebærblomster*
* 2008 *Mogadishu*
* 2008 *Baader Meinhof*
* 2006 *Nicht alle waren Mörder*
* 2006 *4 Minuten*
* 2005 *Sommer vorm Balkon*
* 2000 *Stillheten etter skuddet''

## Referanser


## Eksterne lenker
* 
* Foto
Pinsekirken Tabernaklet Skien

**Pinsekirken Tabernaklet Skien** er en pinsemenighet i Skien, og var i 1908 den første pinsemenighet i Norge og Europa. Menigheten hadde 764 tilskuddstellende medlemmer i 2022.

## Historie
Den 18. mai 1908 ble menigheten grunnlagt i Skien av C.M. Seehuus, han ble samtidig menighetens første forstander (pastor). Bakgrunnen for at menigheten ble grunnlagt, var pastor C. M. Seehuus sitt brudd med baptistmenigheten i Skien, en menighet som han selv hadde ledet. Til å begynne med hadde menigheten 27 medlemmer. Dette var den første menigheten i det som skulle bli den norske pinsebevegelsen.

Menigheten fikk navnet *Menigheten i Totalen* (senere *Tabernaklet*) og holdt til i losjelokalet Totalen (senere *Folkets hus*). Bygget lå like ovenfor langbryggene i Skien. Fire år senere flyttet de til *Melgaardslokalet*, som de leide fram til de bygde sitt eget menighetslokale, dette stod ferdig 16. mars 1916.

Tidlig på 1970-tallet fikk menigheten kjøpe den tidligere *Odds turnhall* eller *Turnhallen* fra 1912. Hallen ble ombygd til menighetsformål og innviet den 13. mars 1971. Hallen har omtrent 400 sitteplasser.

### Forstandere
* C.M. Seehuus (1908 – 1930)
* Thor Sørlie (1931 – 1937)
* Fredrik Eriksen (1937 – 1942)
* Hjalmar Ski (1942 – 1947)
* Roald Andersen (1947 – 1952)
* William Bjerke (1953 – 1959)
* Morgan Kornmo (1959 – 1968)
* Martin Gran (1968 – 1973)
* Rolf Håkonsen (1973 – 1979) 
* Nils Johan Thorsell (1979 – 1983)
* Arvid Fosse (1983 – 1987)
* Jostein Janøy (1987 – 1990)
* Frank Matre (1990 – 1993)
* Ewen Walther Grüner (1993 – 1997)
* Bjørn Bjørnø (1997 – 2006)
* Helge Terje Gilbrant (2006 – )

## Omsorgsarbeid og barnehage
Stiftelsen *Tabernaklets Omsorgsboliger* inneholder 24 omsorgsleiligheter, 2 hybler, og kontorer for menigheten Tabernaklet. Boligene var innflytningsklare sommeren 1999 og ligger tett ved siden av Pinsekirken. Menigheten driver også en egen barnehage.

## Litteratur
*Jostein Janøy: *100 år i pinsens tegn*, 2008
*Carl Falck: *Minner fra vekkelsen i Skiensfjorden*, Oslo 1945
*Ida B. Seehuus: *Erindringer*, C. M. Seehuus Forlag, Skien 1935
*Rolf Thorsen: *Menigheten i Tabernaklet Skien 1908 – 1958*, Naper, Kragerø 
*Rolf Thorsen: *Menigheten i Tabernaklet, Skien, Bilder fra virksomheten i tiden 1908 - 1968*, Tangen Trykk
*Rolf Thorsen: *Menigheten i Tabernaklet, Skien, 1908 – 1983*, Tangen Trykk
*Henrik Friis: *Det brenner i bygda*, Filadelfiaforlaget
*A. C. Gabrielsen: *Adgang kun for troende*, Filadelfiaforlaget 1957
*Aage Samuelsen: *Her skilles våre veier*, Maran Ata 1962

## Referanser


## Eksterne lenker
* Pinsekirken Tabernaklet Skien
* Vårt Land – ''Nordens eldste pinsemenighet klare for fest'' 15. mai 2008
Friedrich August Rutowski

**Friedrich August greve Rutowski** (født 19. juni 1702 i Warszawa eller Dresden, død 16. mars 1764 i Pillnitz) var en saksisk generalfeltmarskalk og illegitim sønn av August den sterke og hans tyrkiske elskerinne Fatima (senere Maria Anna von Spiegel). Han ble anerkjent av faren i 1724.

Friedrich August ble oppdratt i Paris og ved det sardinske hoff. 26. mai 1727 trådte han inn i den saksiske arméen som generalmajor, og kort etter trådte han i prøyssisk tjeneste. Fra 1729 var han igjen i saksisk tjeneste. Han deltok i de følgende årene i felttog i Polen og ved Rhinen. 1. januar 1736 ble han forfremmet til generalløytnant og kommandant for *Garde du Corps*. I denne egenskapen ledet han den saksiske kontingenten i krigen mot tyrkerne i Ungarn.

21. april 1738 ble han general av kavaleriet og 9. august 1740 ble han guvernør i Dresden og kommandant for livgrenadergarden. 10. august samme år ble han *Obristhaus- und Landzeugmeister* og 10. januar 1742 fulgte utnevnelsen til sjef for et dragonregiment.

Under første schlesiske krig kommanderte han de saksiske troppene i Bøhmen og deltok i stormingen av Praha. I 1745 kommanderte han de troppene som var tilbake i Sachsen. 15. desember 1745 kommanderte han de saksiske troppene under slaget ved Kesselsdorf, hvor den saksiske arméen led et avgjørende nederlag mot Leopold I av Anhalt-Dessau i den andre schlesiske krig. 

6. januar 1746 ble han utnevnt til general *en Chef* og 11. januar 1749 endelig til feltmarskalk. I fredsårene som fulgte, lyktes det ham ikke å få statsministeren, grev Brühl, fra planene om å redusere hæren betydelig. Under syvårskrigen måtte han overgi den lille saksiske hæren på bare 18&nbsp;100 mann til Fredrik den store. I krigsårene oppholdt Rutowski seg i Sachsen, og gav etter fredsslutningen i Hubertusburg den 8. mars 1763 avkall på sine militære titler og verdigheter.

Han døde 16. mars 1764 i Pillnitz.

## Referanser